# ΠΑΡΑΡΤΗΜΑ VII – Σχέδιο Σύμβασης

**ΣΥΜΒΑΣΗ προμηθειασ Εργαστηριακών Αναλωσίμων (CPV: )**

**(μετά από διενέργεια ηλεκτρονικού ανοικτού διαγωνισμού μέσω ΕΣΗΔΗΣ)**

Στην Αθήνα, σήμερα στις ……………. 2022, ημέρα ……………., μεταξύ αφενός:

A) Το νομικό πρόσωπο ιδιωτικού δικαίου με την επωνυμία «Ελληνικός Γεωργικός Οργανισμός – ΔΗΜΗΤΡΑ» το οποίο εδρεύει στην οδό Κουρτίδου 56-58 και Νιρβάνα, 11145, Αθήνα, με ΑΦΜ 997604027, ΔΟΥ ΙΓ Αθηνών και εκπροσωπείται νόμιμα για την υπογραφή του παρόντος Συμφωνητικού από τον Πρόεδρο του Δ.Σ. Καθηγητή Σέρκο Χαρουτουνιάν, σύμφωνα με το άρθρο 4, παράγραφος 5α), της υπ’ αριθμ. 188763/10-10-2011 Κοινής Υπουργικής Απόφασης (ΦΕΚ Β 2284/13.10.2011) και την υπ’ αριθμ. 2500/282463/05-11-2019 απόφαση του Υπουργού Αγροτικής Ανάπτυξης και Τροφίμων (ΦΕΚ 948/ΥΟΔΔ/08.11.2019), καλούμενο στο εξής για συντομία «ΕΛΓΟ-ΔΗΜΗΤΡΑ» και αφετέρου,

B) Η επιχείρηση ………(επωνυμία)………… με Α.Φ.Μ. ……… – Δ.Ο.Υ. …………, η οποία εδρεύει στην οδό

……… αρ. …, …(περιοχή)… και εκπροσωπείται νομίμως για την υπογραφή της παρούσας σύμβασης από τ… κ. …(όνομα)… …(επώνυμο)…με Αρ. Δελτίου Ταυτότητας …………, σύμφωνα με το καταστατικό της εταιρείας, καλούμενης στο εξής για συντομία «Ανάδοχος»

Έχοντας υπόψη:

1. Τις διατάξεις του άρθρου 14Β του ν. 3429/2005 (ΦΕΚ 314Α'), όπως το άρθρο αυτό προστέθηκε με την παρ. 1 του άρθρου 66 του ν.4002/2011 (ΦΕΚ A 180).
2. Την υπ’ αριθμ. 188763/10-10-2011 (ΦΕΚ Β΄2284/13-10-2011) κοινή απόφαση των Υπουργών Οικονομικών και Αγροτικής Ανάπτυξης & Τροφίμων, με την οποία συστάθηκε ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ – ΔΗΜΗΤΡΑ (ΕΛ.Γ.Ο.-ΔΗΜΗΤΡΑ), όπως τροποποιήθηκε με τις αριθμ. 919/131869/20.10.2014 (ΦΕΚ Β΄2889/27.10.2014), 9657/122441/10.11.2015 (ΦΕΚ Β΄2537/25.11.2015), 893/138106/21.12.2017 (ΦΕΚ Β΄ 4800/29.12.2017), 1437/69301/18.05.2018 (ΦΕΚ Β’ 1770/18.05.2018), 2172/236743/23.09.2019 (ΦΕΚ Β’ 3570/25.09.2019) και 1765/225308/25.08.2021 (ΦΕΚ Β’ 3955/27.08.2021) όμοιες.
3. Την υπ’ αριθμ. 2502/282476/05.11.2019 (Φ.Ε.Κ. ΥΟΔΔ 948/08.11.2019) απόφαση του Υπουργού Αγροτικής Ανάπτυξης και Τροφίμων, «Ορισμός μελών Διοικητικού Συμβουλίου του ΕΛΛΗΝΙΚΟΥ ΓΕΩΡΓΙΚΟΥ ΟΡΓΑΝΙΣΜΟΥ-ΔΗΜΗΤΡΑ-Ν.Π.Ι.Δ.», όπως τροποποιήθηκε με την αριθμ. 2120/267905/29.09.2021 (Φ.Ε.Κ. ΥΟΔΔ 852/6.10.2021) όμοια.
4. Τις διατάξεις του Ν.4412/2016 (ΦΕΚ 147/Α/08-08-2016) «Δημόσιες συμβάσεις έργων, προμηθειών και υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)», όπως τροποποιήθηκε με τον Ν.4782/2021 (ΦΕΚ Α 36/09.03.2021).
5. Την αριθμ. πρωτ. ΕΥΔΕ ΕΤΑΚ 2976/17.06.2021 Απόφαση του Γενικού Γραμματέα Έρευνας & Καινοτομίας με θέμα: Εικοστή τέταρτη (24η) Τροποποίηση της Απόφασης Ένταξης Πράξεων Κρατικών Ενισχύσεων στο πλαίσιο της πρόσκλησης «ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ» με Κωδικό ΟΠΣ 2076, στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία», ΕΣΠΑ 2014-2020 (ΑΔΑ: 9ΧΒΩ46ΜΤΛΡ-0ΚΒ), στην οποία περιλαμβάνεται η ένταξη του έργου με τίτλο «Νέες φυτοπροστατευτικές προσεγγίσεις και εφαρμογές -ομικών τεχνολογιών για βελτιστοποίηση της ολοκληρωμένης διαχείρισης της ασθένειας του εξώασκου της ροδακινιάς», Aκρωνύμιο ExoPeach2Ηealth, Kωδικό Τ2ΕΔΚ-02759 με Κωδικό Πράξης/MIS 5129416.
6. Την αρ. θέματος 32 Απόφαση της 16ης/19.10.2021 Συνεδρίασης του ΔΣ του ΕΛ.Γ.Ο.-ΔΗΜΗΤΡΑ ΔΣ (ΑΔΑ: ΨΙΓΓΟΞ3Μ-Ο2Ω) με θέμα: Έγκριση υλοποίησης του έργου με τίτλο «Νέες φυτοπροστατευτικές προσεγγίσεις και εφαρμογές-ομικών τεχνολογιών για βελτιστοποίηση της ολοκληρωμένης διαχείρισης της ασθένειας του εξώασκου της ροδακινιάς», Aκρωνύμιο ExoPeach2Ηealth, Kωδικό Τ2ΕΔΚ-02759 και Κωδικό Πράξης/MIS: 5129416 της Δράσης «Ερευνώ – Δημιουργώ – Καινοτομώ» του ΕΠ «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)», ΕΣΠΑ 2014-2020, με δικαιούχο το Ινστιτούτο Γενετικής Βελτίωσης και Φυτογενετικών Πόρων.
7. Την με αριθμ. πρωτ 1927/12-1-2022 & ΑΑ: 224(ΑΔΑ: ΕΗΖΣΟΞ3Μ-Β7Ω & ΑΔΑΜ:22REQ9922389 2022-01-14) έγκριση ανάληψης υποχρέωσης για το οικονομικό έτος 2022, ποσού 65.000,00€.
8. Το αριθμ. πρωτ. 657/17.03.2022 έγγραφο του Ινστιτούτου Γενετικής Βελτίωσης και Φυτογενετικών Πόρων και το συνημμένο σε αυτό υπηρεσιακό σημείωμα του Δρα Αντώνιου Ζαμπούνη, Επιστημονικά Υπεύθυνου και Συντονιστή του έργου, με το οποίο ζητείται η έγκριση διενέργειας ανοιχτού ηλεκτρονικού διαγωνισμού κάτω των ορίων για την προμήθεια εργαστηριακών αναλωσίμων για τις ανάγκες υλοποίησης του ανωτέρω έργου.
9. Την αριθμ. 24 Απόφαση της 5ης/19.04.2022 Συνεδρίασης του ΔΣ για την έγκριση διενέργειας ηλεκτρονικού διαγωνισμού με Ανοικτή Διαδικασία μέσω ΕΣΗΔΗΣ.
10. Τον με αριθμ.πρωτ…….., ηλεκτρονικό ανοικτό διαγωνισμό κάτω των ορίων και την περίληψή του ΑΔΑ:…………&ΑΔΑΜ:…………...
11. Τη με αριθμπρωτ………..προσφορά του Αναδόχου
12. Το από …………πρακτικό της Επιτροπής διενέργειας διαγωνισμών και αξιολόγησης προσφορών, με το οποίο εισηγείται……………….
13. Την με αριθμ.πρωτ. …………Απόφαση για την ανάδειξη προσωρινού Αναδόχου.
14. Τα με αριθμ.πρωτ………………δικαιολογητικά κατακύρωσης του Αναδόχου.
15. Την με αριθμ.πρωτ. ………..Απόφαση για την ανάδειξη οριστικού Αναδόχου.

Συμφωνήθηκαν, συνομολογήθηκαν και έγιναν αμοιβαία αποδεκτά τα ακόλουθα:

 **ΟΡΟΙ ΣΥΜΒΑΣΗΣ**

**ΑΡΘΡΟ 1: ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η εν λόγω σύμβαση εντάσσεται στο πλαίσιο του έργου με τίτλο: «Νέες φυτοπροστατευτικές προσεγγίσεις και εφαρμογές -ομικών τεχνολογιών για βελτιστοποίηση της ολοκληρωμένης διαχείρισης της ασθένειας του εξώασκου της ροδακινιάς», ακρωνύμιο ExoPeach2Ηealth. Το έργο υλοποιείται στο Ινστιτούτο Γενετικής Βελτίωσης & Φυτογενετικών Πόρων (Ι.Γ.Β.&Φ.Π.) στο πλαίσιο της Δράσης «ΕΡΕΥΝΩ – ΔΗΜΙΟΥΡΓΩ - ΚΑΙΝΟΤΟΜΩ», (ΠΑΡΕΜΒΑΣΗ ΙΙ) και συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης - ΕΤΠΑ) και εθνικούς πόρους μέσω του Ε.Π. Ανταγωνιστικότητα, Επιχειρηματικότητα & Καινοτομία (ΕΠΑνΕΚ) Κωδ. έργου: Τ2ΕΔΚ-02759, Κωδ. MIS: 5129416.

Ο ΕΛΓΟ-ΔΗΜΗΤΡΑ αναθέτει στον Ανάδοχο και αυτός αναλαμβάνει με την παρούσα σύμβαση την προμήθεια εργαστηριακών αναλωσίμων,................................................σύμφωνα με την απόφαση κατακύρωσης ................στον Ανάδοχο της προμήθειας των ειδών του/των Τμήματος/των.......,σε συνέχεια του ανοικτού ηλεκτρονικού Διαγωνισμού (κάτω των ορίων) με αριθμό Διακήρυξης........με την αριθμ. ....... Προκήρυξη ΑΔΑΜ: ........ σχετικά με την προμήθεια εργαστηριακών αναλωσίμων για τις ανάγκες του ανωτέρου έργου, και όπως περιγράφεται στην από ......... τεχνική και οικονομική προσφορά του, όπως αυτή κατατέθηκε στον ανωτέρω διαγωνισμό, που αποτελεί αναπόσπαστο μέρος της παρούσας και δεσμεύει τα συμβαλλόμενα μέρη.

Αντικείμενο της παρούσης αποτελούν οι από μέρους του Αναδόχου:

Α. Πώληση, μεταφορά και τμηματική παράδοση, στο χώρο που θα υποδειχθεί από τον Επιστημονικό Υπεύθυνο του έργου, τα εργαστηριακά αναλώσιμα των ειδών του/των Τμήματος/των....... όπως αναλυτικά περιγράφεται κατ΄είδος, ποσότητα και τιμή μονάδας στην προσφορά του Αναδόχου στην οποία αναφέρονται οι τεχνικές προδιαγραφές κάθε προσφερόμενου είδους και η οποία προσφορά αποτελεί αναπόσπαστο μέρος της παρούσας σύμβασης και δεσμεύει τα συμβαλλόμενα μέρη.

Β. Τα είδη θα είναι καινούργια και αμεταχείριστα απαλλαγμένα από πραγματικά και νομικά ελαττώματα, με όλες τις απαιτούμενες από τη διακήρυξη ιδιότητες και σύμφωνα με τις αναλυτικές τεχνικές προδιαγραφές της Διακήρυξης και της προσφοράς του Αναδόχου.

Η ποιοτική και ποσοτική παραλαβή της προαναφερθείσας προμήθειας, θα πραγματοποιηθεί τμηματικά με την παράδοση του, από την επιτροπή παραλαβής του Έργου με τη σύνταξη σχετικού πρωτοκόλλου/πρακτικού παραλαβής.

ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ – ΥΠΟΧΡΕΩΣΕΙΣ ΑΝΑΔΟΧΟΥ

Οι συμβατικές υποχρεώσεις της Αναδόχου και ο τρόπος εκτέλεσης της προμήθειας αναλυτικά αναφέρονται στο συνημμένο παράρτημα και στην προσφορά του Αναδόχου (τεχνική και οικονομική), τα οποία αποτελούν αναπόσπαστο μέρος της παρούσης.

**ΑΡΘΡΟ 2: ΓΛΩΣΣΑ ΤΗΣ ΣΥΜΒΑΣΗΣ**

Η γλώσσα της σύμβασης είναι η ελληνική. Κάθε επικοινωνία μεταξύ του Αναδόχου και της Αναθέτουσας Αρχής γίνεται στην Ελληνική γλώσσα.

**AΡΘΡΟ 3: ΧΡΟΝΟΣ – ΔΙΑΡΚΕΙΑ ΤΗΣ ΣΥΜΒΑΣΗΣ**

Η σύμβαση θα έχει διάρκεια έως δέκα (10) μήνες από την ημερομηνία υπογραφής της.

3.1 Ο συμβατικός χρόνος παράδοσης των υλικών μπορεί να παρατείνεται υπό τις ακόλουθες σωρευτικές περιπτώσεις:

* + τηρούνται οι όροι της διατάξεις του άρθρου 132 του ν. 4412/2016 και κατόπιν γνωμοδότησης της Επιτροπής της περ. β της παρ. 11 του άρθρου 221 του ν. 4412/2016,
	+ έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμόδιου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο Ανάδοχος είτε ύστερα από σχετικό αίτημα του Αναδόχου το οποίο υποβάλλεται υποχρεωτικά πριν από τη λήξη του συμβατικού χρόνου,
	+ Το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.

3.2 Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.

3.3 Η απόφαση παράτασης εκδίδεται εντός εύλογου χρονικού διαστήματος από την υποβολή του σχετικού αιτήματος του Αναδόχου.

3.4 Στην περίπτωση παράτασης του συμβατικού χρόνου παράδοσης συνέπεια λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται κυρώσεις που προβλέπονται στο άρθρο 207 του ν. 4412/2016.

3.5 Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθούν τα είδη, ο Ανάδοχος κηρύσσεται έκπτωτος.

**AΡΘΡΟ 4: ΤΙΜΗΜΑ – ΑΜΟΙΒΗ – ΤΡΟΠΟΣ ΠΛΗΡΩΜΗΣ**

*ΣΥΜΒΑΤΙΚΟ ΤΙΜΗΜΑ*

Το συμβατικό τίμημα για την εκτέλεση των αναφερομένων στο Άρθρο 1 της παρούσης σύμβασης προμηθειών εργαστηριακών αναλωσίμων (Τμήμα…......................), ορίζεται και συμφωνείται στο ποσό των ……………………. ευρώ #.........#, συμπεριλαμβανομένου του αναλογούντος ΦΠΑ και αναλύεται όπως παρακάτω:

Καθαρό ποσό: #........#€

ΦΠΑ....: #...... #€

Συνολικό ποσό με ΦΠΑ....: # …….. #€

Αναλυτικά το τίμημα του Ανάδοχου για την εκτέλεση της προμήθειας ανέρχεται στο ποσό ως κάτωθι:

|  |  |  |  |  |
| --- | --- | --- | --- | --- |
| ΤΜΗΜΑ | Είδος Προμήθειας | Ποσό πλέον ΦΠΑ € | ΦΠΑ | Ποσό συμπεριλαμβανομένουΦΠA € |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
| ΣΥΝΟΛΟ |   |   |   |

Το συνολικό αυτό τίμημα παραμένει σταθερό και αμετάβλητο καθ' όλη τη συμφωνημένη χρονική διάρκεια της σύμβασης. Στην τιμή περιλαμβάνονται κάθε είδους έξοδα συσκευασίας, φόρτωσης, μεταφοράς κλπ, τα οποία βαρύνουν τον Ανάδοχο.

Η παράδοση των αναλωσίμων θα γίνεται τμηματικά με τμηματική καταβολή του ποσού που θα αντιστοιχεί στην εκάστοτε παράδοση των εργαστηριακών αναλωσίμων (Τμήμα.............................….).

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή:

α) Πρακτικό ποσοτικής και ποιοτικής παραλαβής, για κάθε παραλαβή που γίνεται, από την Επιτροπή Παραλαβής του Ινστιτούτου.

β) Παραστατικό του αναδόχου (τιμολόγιο πρωτότυπο επί πιστώσει).

γ) Εξοφλητική απόδειξη του αναδόχου, εάν το παραστατικό δεν φέρει την ένδειξη «Εξοφλήθηκε».

δ) Πιστοποιητικά Φορολογικής Ενημερότητας όπου θα αναγράφεται: «για είσπραξη χρημάτων από φορείς Πλην της Κεντρικής Κυβέρνησης».

ε) Πιστοποιητικά Ασφαλιστικής Ενημερότητας όπου θα αναγράφεται: «για είσπραξη χρημάτων ή εκκαθαρισμένων απαιτήσεων από το Δημόσιο».

Η πληρωμή θα πραγματοποιείται σε ευρώ (€).

*ΚΡΑΤΗΣΕΙΣ – ΦΟΡΟΣ*

Η καθαρή αξία (χωρίς ΦΠΑ) της παρούσας σύμβασης υπόκειται σε:

* παρακράτηση φόρου 4% βάσει του Ν. 2238/94 (ΦΕΚ 151/Α/94) όπως τροποποιήθηκε και ισχύει
* κράτηση ύψους 0,07% υπέρ της Ενιαίας Ανεξάρτητης Αρχής Δημόσιων Συμβάσεων (Ε.Α.Α.ΔΗ.ΣΥ.), η οποία υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης,
* παρακράτηση ύψους 0,06% υπέρ της Αρχής Εξέτασης Προδικαστικών Προσφυγών (Α.Ε.Π.Π.) (ΚΥΑ 1191/2017, ΦΕΚ 969/Β/22-3-2017, η οποία υπολογίζεται επί της καθαρής αξίας της αρχικής, καθώς και κάθε συμπληρωματικής σύμβασης,
* κράτηση τέλους χαρτοσήμου 3% (πλέον 20% εισφοράς υπέρ ΟΓΑ) επί της κράτησης 0,07% και της κράτησης 0,06%, σύμφωνα με το Α.Π. Δ ΤΕΦ Α’ 1087988 ΕΞ 2013/30.5.2013 έγγραφο της Διεύθυνσης Τελών και Ειδικών Φορολογιών,
* κράτηση ύψους 0,02% υπέρ Δημοσίου, για λογαριασμό της Γενικής Διεύθυνσης Δημοσίων Συμβάσεων και Προμηθειών.

*(Τμήμα.......προμήθειας εργαστηριακών αναλωσίμων)*

*ΑΝΑΛΥΤΙΚΑ = (ΚΡΑΤΗΣΕΙΣ…..€ + ΦΟΡΟΣ* …..……*€)= ΣΥΝΟΛΙΚΟ ΠΟΣΟ ΥΨΟΥΣ= ….........…….€*

***Πληρωτέο ποσό: ……................…..€.***

Η ανωτέρω δαπάνη θα βαρύνει τις πιστώσεις του έργου με τίτλο: «Νέες φυτοπροστατευτικές προσεγγίσεις και εφαρμογές -ομικών τεχνολογιών για βελτιστοποίηση της ολοκληρωμένης διαχείρισης της ασθένειας του εξώασκου της ροδακινιάς», ακρωνύμιο ExoPeach2Ηealth, το οποίο υλοποιείται στο πλαίσιο της Δράσης «ΕΡΕΥΝΩ – ΔΗΜΙΟΥΡΓΩ - ΚΑΙΝΟΤΟΜΩ», (ΠΑΡΕΜΒΑΣΗ ΙΙ) και συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης - ΕΤΠΑ) και εθνικούς πόρους μέσω του Ε.Π. Ανταγωνιστικότητα, Επιχειρηματικότητα & Καινοτομία (ΕΠΑνΕΚ) Κωδ. έργου: Τ2ΕΔΚ-02759, Κωδ. MIS: 5129416.

ΑΡΘΡΟ 5: ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ ΚΑΙ ΠΑΡΑΛΑΒΗΣ

Τα υπό προμήθεια είδη εργαστηριακών αναλωσίμων του/των Τμήματος/των ..........της προκήρυξης του διαγωνισμού...............θα πρέπει να παραδοθούν τμηματικά από τον Ανάδοχο στην έδρα του Ινστιτούτου Γενετικής Βελτίωσης & Φυτογενετικών Πόρων του ΕΛΓΟ-ΔΗΜΗΤΡΑ (Περιοχή Ελληνικής Γεωργικής Σχολής, Αγρόκτημα Θέρμης, Τ.Θ. 60458, Τ.Κ. 57001, Θέρμη - Θεσσαλονίκη) σε εργάσιμες ημέρες και ώρες και στο χώρο που θα υποδειχθεί από την Αναθέτουσα Αρχή εντός δέκα (10) μηνών από την υπογραφή της σύμβασης και εντός τριάντα (30) ημερών από την εκάστοτε παραγγελία, ανάλογα με τις ανάγκες του Έργου. Ο χρόνος ολοκλήρωσης της σύμβασης ορίζεται με την οριστική παραλαβή του συνόλου της προμήθειας του του/των Τμήματος/των.............από την Αναθέτουσα Αρχή. Σε περίπτωση που δεν παραδοθούν τα είδη εντός της παραπάνω προθεσμίας και εφόσον δεν συντρέχουν λόγοι ανωτέρας βίας, ο προμηθευτής κηρύσσεται έκπτωτος και ακολουθείται η προβλεπόμενη διαδικασία για την περίπτωση αυτή. Ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης προς αποζημίωση για κάθε θετική και αποθετική ζημιά που υπέστη εκ του λόγου αυτού.

Η επίβλεψη και ο έλεγχος της παραλαβής της προμήθειας, ποιοτική και ποσοτική, θα γίνει από την Επιτροπή Παραλαβής που έχει ορισθεί από την Αναθέτουσα Αρχή.

Η Επιτροπή Παραλαβής, μετά τον προβλεπόμενο έλεγχο συντάσσει πρωτόκολλο/πρακτικό (τμηματικό-οριστικό) παραλαβής, σύμφωνα με το άρθρο 208 παρ.3 του ν.4412/16.

Η παραλαβή των ειδών και η έκδοση των σχετικών πρωτοκόλλων/πρακτικών πραγματοποιείται εντός δύο (2) μηνών από την παραλαβή των προς προμήθεια ειδών.

Οι εγγυητικές επιστολές καλής εκτέλεσης δεν επιστρέφονται πριν από την ολοκλήρωση όλων των προβλεπόμενων από τη σύμβαση παραδόσεων των ειδών του/των Τμήματος/των..........της προκήρυξης, των ελέγχων αυτών και τη σύνταξη των σχετικών πρωτοκόλλων/πρακτικών.

**ΑΡΘΡΟ 6**: **ΠΟΙΟΤΗΤΑ ΕΙΔΩΝ**

Ο Ανάδοχος ευθύνεται για την πληρότητα και την ποιότητα των παρεχομένων ειδών. Ο Ανάδοχος είναι αποκλειστικά υπεύθυνος έναντι της Αναθέτουσας Αρχής για την ποιότητα της εργασίας του προσωπικού του και των καθ’ οιονδήποτε τρόπο μετ’ αυτού συνδεομένων ή υπ’ αυτού προστηθέντων προσώπων για την εκτέλεση της παρούσας σύμβασης.

Τα υπό προμήθεια είδη που προβλέπεται να παραδοθούν στο πλαίσιο της παρούσας σύμβασης καθώς και

ο τρόπος παράδοσης ή εκτέλεσης της προμήθειας, θα πρέπει να συμφωνούν, από κάθε άποψη, με την υποβληθείσα προσφορά (Τεχνική και Οικονομική Προσφορά) του Αναδόχου.

**ΑΡΘΡΟ 7: ΥΠΟΧΡΕΩΣΕΙΣ ΑΝΑΔΟΧΟΥ**

1. Ο Ανάδοχος υποχρεούται να παραδώσει τμηματικά το σύνολο των εργαστηριακών αναλωσίμων στους χώρους του Ινστιτούτου Γενετικής Βελτίωσης & Φυτογενετικών Πόρων (Περιοχή Ελληνικής Γεωργικής Σχολής, Αγρόκτημα Θέρμης, Τ.Θ. 60458, Τ.Κ. 57001, Θέρμη - Θεσσαλονίκη), όπως ορίζει η προκήρυξη και η τεχνική του προσφορά, κατόπιν συνεννοήσεως με τον Επιστημονικά Υπεύθυνο του Έργου.
2. Η ποσοτική και ποιοτική παραλαβή των προϊόντων, θα πραγματοποιηθεί από την επιτροπή παραλαβής του Έργου. Σε περίπτωση που διαπιστωθούν σοβαρές αποκλίσεις από τα οριζόμενα στη σύμβαση, ο ΕΛΓΟ-ΔΗΜΗΤΡΑ κατόπιν γνωμοδότησης της Επιτροπής, συντάσσει Πρωτόκολλο Απόρριψης τεκμηριώνοντας την απόφαση της και την κοινοποιεί στον προμηθευτή. ο ΕΛΓΟ-ΔΗΜΗΤΡΑ, επιφυλάσσεται ρητά κάθε αξίωσης του προς αποζημίωση για κάθε θετική και αποθεματική ζημιά που υπέστη εκ του λόγου αυτού
3. Αποκλείεται από τον Ανάδοχο η σε τρίτον εκχώρηση των υπό την παρούσα σύμβαση προκυπτόντων δικαιωμάτων και υποχρεώσεών του, χωρίς την προηγούμενη σύμφωνη γνώμη του ΕΛΓΟ – ΔΗΜΗΤΡΑ που παρέχεται εγγράφως.
4. Ο Ανάδοχος δεν επιτρέπεται να υποκατασταθεί από άλλον στην εκτέλεση ολόκληρου ή μέρους της προμήθειας.
5. Ο Ανάδοχος αναλαμβάνει την υποχρέωση και έχει την πλήρη ευθύνη έναντι της Αναθέτουσας Αρχής να υλοποιήσει και να παραδώσει το έργο, σύμφωνα με τα οριζόμενα στα άρθρα της παρούσας, εκτελώντας όλες τις επιμέρους εργασίες που αυτό περιλαμβάνει.
6. Καθόλη τη διάρκεια της εκτέλεσης της σύμβασης, ο Ανάδοχος θα πρέπει να συνεργάζεται στενά με την Αναθέτουσα Αρχή, υποχρεούται, δε, να λαμβάνει υπόψη του οποιεσδήποτε παρατηρήσεις της σχετικά με την εκτέλεση της παρούσας σύμβασης.
7. Ο Ανάδοχος θα είναι πλήρως και αποκλειστικά μόνος υπεύθυνος για την τήρηση της ισχύουσας νομοθεσίας σε σχέση με οποιαδήποτε εργασία εκτελείται από τα μέλη της Ομάδας Έργου των εξωτερικών συνεργατών και των υπεργολάβων, που θα ασχοληθούν ή θα παράσχουν οποιεσδήποτε υπηρεσίες σε σχέση με την παρούσα Σύμβαση. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασής της.
8. Ο Ανάδοχος αναλαμβάνει την ασφαλιστική, υγειονομική και οποιαδήποτε άλλης μορφής κάλυψης του ιδίου ή του τυχόν απασχολούμενου από αυτόν προσωπικού για την εκτέλεση της σύμβασης.
9. Σε περίπτωση που συνεργάτες του Αναδόχου αποχωρήσουν από αυτήν ή λύσουν τη συνεργασία μαζί του, ο Ανάδοχος υποχρεούται αφενός να εξασφαλίσει ότι κατά το χρονικό διάστημα, μέχρι την αποχώρηση τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλους αντίστοιχης εμπειρίας και προσόντων μετά από έγκριση της Αναθέτουσας Αρχής.
10. Ο Ανάδοχος οφείλει να ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της Αναθέτουσας Αρχής.
11. Ο Ανάδοχος σε περίπτωση παράβασης οποιουδήποτε όρου της Σύμβασης ή της Πρόσκλησης ή της Προσφοράς του, έχει υποχρέωση να αποζημιώσει την Αναθέτουσα Αρχή, για κάθε θετική και αποθετική ζημία που προκάλεσε με αυτήν την παράβαση, αλλά μέχρι το ύψος του ποσού της Σύμβασης.
12. Σε περίπτωση ανωτέρας βίας, η απόδειξη αυτής βαρύνει εξ ολοκλήρου τον Ανάδοχο, ο οποίος υποχρεούται μέσα σε είκοσι (20) εργάσιμες ημέρες από τότε που συνέβησαν τα περιστατικά αυτά που συνιστούν την ανωτέρα βία να τα αναφέρει εγγράφως και να προσκομίσει στην Αναθέτουσα Αρχή τα απαραίτητα αποδεικτικά στοιχεία.
13. Σε περίπτωση που ο Ανάδοχος είναι Ένωση/ Κοινοπραξία, τα Μέλη που αποτελούν την Ένωση/Κοινοπραξία, θα είναι αλληλεγγύως και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη Διακήρυξη υποχρεώσεών τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνον στις εσωτερικές τους σχέσεις και σε καμία περίπτωση δεν δύνανται να προβληθούν έναντι της Αναθέτουσας Αρχής ως λόγος απαλλαγής του ενός Μέλους από τις ευθύνες και τις υποχρεώσεις του άλλου ή των άλλων Μελών για την ολοκλήρωση του Έργου.
14. Σε περίπτωση που ο Ανάδοχος είναι Ένωση/Κοινοπραξία και κατά τη διάρκεια της εκτέλεσης της Σύμβασης, οποιαδήποτε από τα Μέλη της Ένωσης/Κοινοπραξίας, εξαιτίας ανικανότητας για οποιοδήποτε λόγο ή λόγω ανωτέρας βίας, δεν μπορεί να ανταποκριθεί στις υποχρεώσεις του, τα υπόλοιπα Μέλη συνεχίζουν να έχουν την ευθύνη ολοκλήρωσης της Σύμβασης με τους ίδιους όρους και το ίδιο συμβατικό τίμημα.
15. Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ή εκκαθάρισης ενός εκ των μελών της ένωσης που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα αλληλεγγύως εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του Διοικητικού Συμβουλίου του ΕΛΓΟ-«ΔΗΜΗΤΡΑ». Σε αντίθετη περίπτωση, η Αναθέτουσα Αρχή δύναται να κηρύξει τον ανάδοχο έκπτωτο.
16. Ο ΕΛΓΟ-ΔΗΜΗΤΡΑ δεν έχει καμία αστική ή ποινική ευθύνη για κάθε αξίωση εκ μέρους του προσωπικού του προμηθευτή και η υποχρέωσή του εξαντλείται πλήρως με την καταβολή της συμβατικής αμοιβής του.
17. Η Αναθέτουσα Αρχή απαλλάσσεται από κάθε ευθύνη και υποχρέωση από τυχόν ατύχημα ή από κάθε άλλη αιτία κατά την εκτέλεση του Έργου. Η Αναθέτουσα Αρχή δεν έχει υποχρέωση καταβολής αποζημίωσης για υπερωριακή απασχόληση ή οποιαδήποτε άλλη αμοιβή στο προσωπικό του αναδόχου ή τρίτων.
18. Ο Ανάδοχος φέρει τον κίνδυνο για την καταστροφή ή φθορά των αναλωσίμων μέχρι την παραλαβή τους.
19. Ο Ανάδοχος υποχρεούται να τηρεί τις υποχρεώσεις που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, σύμφωνα με τα οριζόμενα στο άρθρο 18 του ν.4412/2016.

**ΑΡΘΡΟ 8: ΥΠΟΧΡΕΩΣΕΙΣ ΑΝΑΘΕΤΟΥΣΑΣ ΑΡΧΗΣ**

1. Ο ΕΛΓΟ-«ΔΗΜΗΤΡΑ» οφείλει να παρέχει στον Ανάδοχο τις πληροφορίες που θεωρούνται χρήσιμες για την υλοποίηση του έργου.

**ΑΡΘΡΟ 9: ΕΚΧΩΡΗΣΗ -ΥΠΟΚΑΤΑΣΤΑΣΗ ΑΝΑΔΟΧΟΥ**

Η παρούσα σύμβαση και τα απορρέοντα από αυτήν δικαιώματα και υποχρεώσεις των συμβαλλομένων δεν μπορούν να εκχωρηθούν ή να μεταβιβαστούν σε τρίτους, με οποιοδήποτε τρόπο, χωρίς την έγκριση του ΕΛΓΟ-ΔΗΜΗΤΡΑ. Ο Ανάδοχος δεν δικαιούται να μεταβιβάσει ή να εκχωρήσει τη Σύμβαση ή μέρος αυτής, καθώς και το συμβατικό τίμημα σε οποιοδήποτε τρίτο, καθ’ οιοδήποτε τρόπο, χωρίς την έγκριση της Αναθέτουσας Αρχής, η οποία δίδεται, κατά την απόλυτη κρίση της, σε όλως εξαιρετικές περιπτώσεις. Σε περίπτωση καταγγελίας της σύμβασης (Άρθρο 13 της παρούσας Σύμβασης), η Αναθέτουσα Αρχή δύναται να προσκαλέσει τον/τους επόμενο/ους, κατά σειρά, μειοδότη/ες της διαδικασίας ανάθεσης της συγκεκριμένης σύμβασης και να του/τους προτείνει να αναλάβει/ουν την παροχή των υπηρεσιών του εκπτώτου αναδόχου, με τους ίδιους όρους και προϋποθέσεις και βάσει της προσφοράς που είχε υποβάλει ο έκπτωτος (ρήτρα υποκατάστασης).

**ΑΡΘΡΟ 10: ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου. Ο ΕΛΓΟ-ΔΗΜΗΤΡΑ χωρίς να αλλάξει το αντικείμενο της Σύμβασης μπορεί σε συμφωνία με τον Ανάδοχο, να τροποποιήσει μέρος των υπηρεσιών που παρέχονται και που είναι αναγκαίες για την ολοκλήρωση του έργου.

**ΑΡΘΡΟ 11: ΑΣΦΑΛΙΣΗ**

1. Ο Ανάδοχος είναι υπεύθυνος για κάθε ζημία ή βλάβη προσώπων, πραγμάτων ή εγκαταστάσεων της Αναθέτουσας Αρχής, του προσωπικού της ή τρίτων και για την αποκατάσταση κάθε τέτοιας βλάβης ή ζημίας που είναι δυνατόν να προκληθεί κατά ή επ ευκαιρία της εκτέλεσης του Έργου από τον Ανάδοχο ή τους υπεργολάβους του εφόσον οφείλεται σε πράξη ή παράλειψη αυτών ή σε ελάττωμα των υλικών.
2. Ο Ανάδοχος υποχρεούται να ασφαλίσει και να διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθόλη τη διάρκεια εκτέλεσης του έργου και μεριμνά όπως οι υπεργολάβοι κάνουν το ίδιο.

**ΑΡΘΡΟ 12: ΑΠΟΖΗΜΙΩΣΗ**

1. Ο Ανάδοχος αποζημιώνει πλήρως την Αναθέτουσα Αρχή για κάθε ζημία που ενδεχομένως προκληθεί σε αυτήν από υπαιτιότητα του Αναδόχου ή των προσώπων που συνεργάζονται με αυτόν για την υλοποίηση του έργου.
2. Ο Ανάδοχος συνδράμει με δαπάνες του την Αναθέτουσα Αρχή, αναλαμβάνοντας το κόστος κάθε αντιδικίας, εξώδικης ή δικαστικής, με τρίτους, που συνδέεται με την εκ μέρους του αδυναμία ή πλημμελή εκπλήρωση των συμβατικών του υποχρεώσεων.

**ΑΡΘΡΟ 13: ΚΑΤΑΓΓΕΛΙΑ ΣΥΜΒΑΣΗΣ**

Στην περίπτωση που, κατά την εκτέλεση της σύμβασης, ο ανάδοχος καταδικαστεί αμετάκλητα για ένα από τα αδικήματα που αναφέρονται στο άρθρο 73 του ν. 4412/2016 όπως τροποποιήθηκε με το ν. 4782/2021, η αναθέτουσα αρχή δύναται να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ, περί αμφοτεροβαρών συμβάσεων.

Εάν ο ανάδοχος πτωχεύσει ή υπαχθεί σε διαδικασία εξυγίανσης ή ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου, η αναθέτουσα αρχή δύναται, ομοίως, να καταγγείλει μονομερώς τη σύμβαση και να αναζητήσει τυχόν αξιώσεις αποζημίωσης, σύμφωνα με τις σχετικές διατάξεις του ΑΚ.

**ΑΡΘΡΟ 14: ΑΝΩΤΕΡΑ ΒΙΑ**

1. Τα συμβαλλόμενα μέρη δεν ευθύνονται για τη μη εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.
2. Ο Ανάδοχος επικαλούμενος υπαγωγή της αδυναμίας εκπλήρωσης υποχρεώσεων του σε γεγονός που εμπίπτει στην έννοια της ανωτέρας βίας, οφείλει να γνωστοποιήσει και επικαλεσθεί προς την Αναθέτουσα Αρχή τους σχετικούς λόγους και τα περιστατικά εντός είκοσι (20) ημερών από τότε που συνέβησαν προσκομίζοντας τα απαραίτητα αποδεικτικά στοιχεία.

**ΑΡΘΡΟ 15: ΛΟΙΠΟΙ ΟΡΟΙ**

Η παρούσα σύμβαση υπερισχύει από κάθε άλλο κείμενο στο οποίο αυτή στηρίζεται, εκτός καταδήλων σφαλμάτων ή παραδρομών. Η τροποποίηση των όρων της σύμβασης αυτής που όλοι θεωρούνται ουσιώδεις, μπορεί να γίνει μόνο εγγράφως, αποκλειομένου κάθε άλλου αποδεικτικού μέσου, αποκλειόμενου και αυτού του όρκου.

Συνομολογείται ότι κατά τα λοιπά ισχύει η προσφορά του Αναδόχου (Παράρτημα), η οποία επισυνάπτεται

στην παρούσα και αποτελεί αναπόσπαστο τμήμα της.

Ο Ανάδοχος, ως προς την παρούσα διακήρυξη και τη σύμβαση που θα υπογραφεί υπάγεται στην αρμοδιότητα των δικαστηρίων των Αθηνών.

Σε περίπτωση ανωτέρας βίας, η απόδειξη αυτής βαρύνει εξ ολοκλήρου τον Ανάδοχο.

Ο Ανάδοχος θα φέρει τις απορρέουσες ευθύνες (αστικές-διοικητικές) για το προσωπικό το οποίο απασχολεί.

Για τα θέματα που δεν ρυθμίζονται με την παρούσα, έχουν εφαρμογή οι διατάξεις του ν. 4412/2016 όπως

ισχύει.

Διαφωνίες ή εν γένει διαφορές που τυχόν προκύψουν από την ερμηνεία των όρων της παρούσας σύμβασης καθώς κι από τη διεπόμενη από την παρούσα σύμβαση σχέση, διέπονται από το Ελληνικό Δίκαιο και αρμόδια για την επίλυσή τους θα είναι τα δικαστήρια των Αθηνών.

**ΑΡΘΡΟ 16: ΕΙΔΙΚΟΙ ΟΡΟΙ**

Όλοι οι όροι της παρούσας θεωρούνται ουσιώδεις και κάθε τροποποίηση οποιουδήποτε όρου πρέπει να γίνεται εγγράφως και να υπογράφεται και από τα δύο μέρη. Η μη χρησιμοποίηση οποιουδήποτε όρου δεν συνιστά σιωπηρή κατάργηση του.

Η μη άσκηση εκ μέρους της Αναθέτουσας Αρχής οποιουδήποτε δικαιώματος που παρέχεται σ’ αυτήν με την παρούσα Σύμβαση ή το νόμο δεν είναι, ούτε θεωρείται ανοχή, τροποποίηση όρου ή αποδυνάμωση δικαιώματός της που πηγάζει από την παρούσα ή το νόμο, αλλά δικαιούται να ασκήσει τέτοιο ή τέτοια δικαιώματα οποτεδήποτε η Αναθέτουσα Αρχή το κρίνει σκόπιμο ή επιθυμητό προς προστασία των συμφερόντων της, επικαλούμενη και δικαιώματα που είχε αλλά δεν είχε ασκήσει στο παρελθόν.

Τα παραπάνω συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξή τους συντάχθηκε η παρούσα σύμβαση, η οποία αναγνώσθηκε και υπογράφηκε νόμιμα από όλους τους συμβαλλόμενους σε τρία (3) όμοια πρωτότυπα, παίρνει ένα (1) ο Ανάδοχος και δύο (2) η Αναθέτουσα Αρχή.

### ΟΙ ΣΥΜΒΑΛΛΟΜΕΝΟΙ

 **Για τον ΕΛΓΟ-ΔΗΜΗΤΡΑ Για τον Ανάδοχο**

 **Ο Πρόεδρος του Δ.Σ.**

**Καθηγητής Σέρκος Α. Χαρουτουνιάν**

 **Ο Επιστημονικά Υπεύθυνος**

 **Δρ Αντώνιος Ζαμπούνης**

 **Εντεταλμένος Ερευνητής**

ΠΑΡΑΡΤΗΜΑΤΑ

1. Τεύχος Διακήρυξης

2. Τεχνική και Οικονομική Προσφορά Αναδόχου